ใส่ข้อความ ใส่ลูกเล่นเพิ่มความสวยงามให้ข้อความ
ไอคอนจะเป็นตัว "T" ให้คลิกไอคอนนี้ หรือกด "T" ที่คีย์บอร์ด เพื่อเปิด text tool จะคลิกตรงไหนของรูปก็ได้ แล้วเริ่มพิมพ์ข้อความได้เลย พอคลิก Text tool แล้ว จะมีกลุ่มตัวเลือกโผล่มาด้านบนของ Photoshop ใช้กำหนดสี ฟอนต์ ขนาด และปรับแนวข้อความได้เลย หรือใช้ "Character" ไม่ก็ "Paragraph" ที่เป็นกล่องแก้ไขข้อความเหมือนใน Microsoft Word คุณหาช่องนี้ได้โดยคลิก "Window" ทางด้านบนสุดของหน้าจอ แล้วติ๊ก "Character" กับ "Paragraph"   Font: เลือกชื่อฟอนต์ต่างๆ เช่น Arial และ Times New Roman  Font Size: ปรับขนาดฟอนต์ ให้ข้อความใหญ่ขึ้นหรือเล็กลง  Font Alignment: เลือกปรับแนวข้อความไว้ตรงกลาง หรือชิดขวา/ซ้าย  Font Color: คลิกช่องสีฟอนต์ที่ต้องการ เพื่อเปลี่ยนสีข้อความตามใจชอบ แค่คลิกตรงที่ต้องการในรูป จะมีเคอร์เซอร์โผล่มา นี่คือจุดที่เวลาพิมพ์ ตัวอักษรแรกจะโผล่มา คลิกแล้วก็พิมพ์ได้เลย Photoshop จะเติมคำให้จากจุดนี้  ถ้าแค่ใส่ข้อความปกติ ก็ไม่ต้องทำอะไรนอกเหนือจากนี้ ถ้าคุณใช้ pen tool เป็น ก็คลิก path เพื่อเขียนข้อความไปตามเส้นได้เลย ถ้าอยากให้ข้อความพอดีกับส่วนที่ต้องการในรูป ให้คลิกแล้วลากกำหนดพื้นที่ก่อนเริ่มพิมพ์ ถ้าข้อความไหนเกินออกไปจะไม่โผล่มา เว้นแต่คุณจะลดฟอนต์ซะก่อน ถ้าคลิกนอกช่องแล้วมีช่องใหม่อีก ให้คลิก tool อื่น เพื่อออกจาก text editor คุณดับเบิลคลิกข้อความ หรือคลิกข้อความด้วย Text tool อีกรอบได้ ถ้าจะแก้ฟอนต์และพิมพ์ข้อความเพิ่มเติม  คุณจะแก้ไขข้อความไม่ได้อีก หลัง "Rasterize" แล้ว ถ้าบังเอิญมีตัวเลือกนี้โผล่มา ก็อย่าไปสนใจ ถ้าเลือก layer ที่มีข้อความแล้ว ให้กด Ctrl-T หรือ Cmd-T เพื่อปรับขนาดเอง ไม่ต้องเลือกขนาดฟอนต์ใหม่ก็ได้ ไอคอนนี้จะเป็นตัว "T" คลิกตัว T ค้างไว้ จะมีตัวเลือกข้อความต่อไปนี้โผล่มา   Horizontal Type Tool: เป็น tool ยอดนิยม horizontal type tool ใช้พิมพ์ข้อความสีทึบในแนวนอน จากซ้ายไปขวา ถ้าคลิก Text tool เฉยๆ ก็จะใช้ตัวเลือกนี้ไป  Vertical Type Tool: ใช้พิมพ์ข้อความแนวตั้ง จากบนลงล่าง ไม่ใช่ซ้ายไปขวาตามปกติ  Horizontal Type Mask Tool: เปลี่ยนข้อความเป็น mask ใช้เป็นลูกเล่นสนุกๆ ใน Photoshop ได้ แต่ปกติจะใช้ layer ใต้ข้อความเป็น "สี" ของข้อความ  Vertical Type Mask Tool: ทำหน้าที่เหมือน Horizontal Type Mask แต่จะเป็นข้อความแนวตั้งแทนซ้ายไปขวาตามปกติ ถ้าอยากปรับแต่งข้อความแบบละเอียด ให้ใช้เมนู Character กับ Paragraph โลโก้ของเมนู Character จะเป็นตัว A ตามด้วยเส้นตั้ง ส่วน Paragraph จะเป็นตัว P มีเส้นตั้ง 2 เส้นกับวงกลม แต่จะคลิก "Window → "Paragraph" ก็ได้ ถ้าหาไม่เจอ  คลิกแล้วลากไอคอนของแต่ละเมนูเพื่อทดลองใช้ จะเห็นการทำงานของฟังก์ชั่นแบบ real time ส่วนใหญ่จะเกี่ยวข้องกับระยะห่างของบรรทัด เมนู Character รวมๆ จะเกี่ยวกับหน้าตาข้อความ ในขณะที่ Paragraph ใช้ปรับ block และการปรับแนว  ถ้าไม่เจอ Paragraph Options ให้คลิกขวาที่ข้อความ แล้วเลือก "Convert to Paragraph Text" Blending Options ใช้ใส่เงา ตัดเส้น เรืองแสง และ 3D ซึ่งปรับแต่งได้เต็มที่ จริงๆ แล้วต้องลองใช้เมนู Blending Options ดู แต่ลูกเล่นเด่นๆ ที่แนะนำคือ   Bevel & Emboss: ใช้ทำข้อความเป็น 3D โดยเปลี่ยนเส้นของอักษรเป็น 3D ทรงกระบอก เหมือนท่อ  Stroke: ใช้ตัดเส้นข้อความ เลือกสีเส้น ความหนา และพื้นผิวได้ตามสะดวก  The Overlays: ใช้เปลี่ยนสีฟอนต์ เหลือบสี ใส่ลาย หรือสีใหม่ตามรูปร่างของข้อความ ทำได้กระทั่งลดความทึบของ overlay ให้คุณไล่เฉดเกลี่ยสีได้ตามสะดวก  Drop Shadow: ใส่เงาสั้นๆ หลังข้อความ ย้ายเงานี้ได้ตามสะดวก เหมือนมีกำแพงห่างไป 1 - 2 ไม้บรรทัดด้านหลัง คุณกำหนดความเฉียงของเงา ความเข้ม/สว่าง และขนาดเงาได้ . คุณเพิ่มฟอนต์ใน Photoshop ได้ง่ายๆ แค่ดาวน์โหลดฟอนต์ แล้วลากมาใส่ในโปรแกรมเพื่อเชื่อมต่อกัน ให้ลอง search ในเน็ตว่า "Free Fonts" (ฟอนต์ฟรี) แล้วเลือกฟอนต์ที่ถูกใจ ปกติฟอนต์จะเป็นไฟล์ .ttf
เลือก Type tool จากแถบ tools. ตั้งค่าข้อความด้วยเมนูทางด้านบนของหน้าจอ. คลิกตรงส่วนของรูปที่อยากใส่ข้อความใน Photoshop. ก่อนพิมพ์ให้คลิกแล้วลาก text tool เพื่อล็อคข้อความไว้ในบริเวณที่ต้องการ. คลิกนอกช่องพิมพ์ หรือกด Ctrl (Control) กับ Enter ที่คีย์บอร์ดพร้อมกัน เพื่อดูว่าข้อความจะออกมายังไงในรูป Photoshop นั้น. คลิกไอคอน Text ใน toolbar ค้างไว้ จะเห็นตัวเลือกใส่ข้อความเพิ่มเติม. ใช้เมนู "Paragraph" กับ "Character" เพื่อเปลี่ยนช่องว่างระหว่างบรรทัด, ช่องไฟระหว่างอักษร และตัวเลือกอื่นๆ แบบละเอียด. คลิกขวาที่ข้อความแล้วเลือก "Blending Options" เพื่อดูลูกเล่นต่างๆ สำหรับปรับแต่งข้อความให้ออกมาสวยหรูดูโปร. หาฟอนต์ฟรีตามเน็ตมาใช้
https://www.wikihow.com/Add-Text-in-Photoshop https://www.wikihow.com/Add-Text-in-Photoshop
Adding Any Text Making More Elaborate Text Effects